פרויקט פיתוח בסביבת האינטרנט-נגן מוזיקה

**תיאור כללי של הפרויקט**: הפרויקט הוא אתר המאפשר לנגן מוזיקה, העמוד הראשון הוא מסך התחברות בהתאם לדרישות שהיו לפרויקט. לא ניתן לגשת לנגן עצמו ללא התחברות. בתוך הנגן יש אפשרות לסמן שירים שאהבת והם ישמרו בכל כניסה ויציאה מהנגן עבור כל משתמש. בנוסף מתוחזקת רשימה של השירים האחרונים שנוגנו עבור כל משתמש המציגה את חמשת השירים שנוגנו לאחרונה.

**תיאור טכני של הפרויקט:** צד הלקוח נכתב עם ריאקט השתמשתי ביכולות האינטראקטיביות שלו כדי להחליף את העמוד וגם כדי לעדכן את כל השינויים שקורים בעמוד בזמן אמת. בצד השרת בחרתי להשתמש בnode עם ספריית express בחרתי בספרייה הזו מכיוון שהיא מקלה מאוד ומקצרת את הקוד בכתיבת צד שרת. את המידע של השירים והמשתמשים אכסנתי לוקלית בשני קבצים נפרדים. בנוסף השתמשתי בכמה ספריות צד שלישי,bcrypt כדי להצפין את סיסמאות המשתמשים לפני ההכנסה שלהם למאגר המידע. Axios כדי להקל ולפשט את הקוד בביצוע בקשות לשרת ובספריות אייקונים כדי להציג אייקונים שונים באפליקציה.

**בעיות ואתגרים בהם נתקלתי במהלך הפרויקט:**

באופן כללי אני יכול להגיד שהפרויקט היה מאוד מאתגר אבל גם מאוד מעניין, נהניתי מאוד לחקור וללמוד תוך כדי הפרויקט על טכנולוגיות שונות ואופי השימוש בהם. אני חושב שהבעיה הכי גדולה שנתקלתי בה וגם לקחה לי הרבה זמן לפתור הייתה איך לבצע בקשות לשרת עבור משתמש ספציפי לפי שם המשתמש שלו. ניסיתי לשולח את שם המשתמש בתוך state אבל מסתבר שהוא מגיע כאובייקט כשעושים את זה ולכן לאחר הרבה חשיבה פשוט חילצתי את המפתח של האיבר הראשון באובייקט שהוא למעשה שם המשתמש. מעבר לזה היו כל מיני בעיות קטנות איתם התמודדתי אבל לא משהו רציני כמו הבעיה עם שם המשתמש.

**רעיונות והצעות לשיפור:**

להגדיל את רשימת השירים ולהפוך את האלמנט שמציג שירים לגליל

להוסיף אופציה לחיפוש של שירים

להוסיף מנגנון שממליץ על שירים לפי השירים שאהבת והשירים שנוגנו לאחרונה

הוראות להרצה של האפליקציה נמצאות בקובץ הreadme ביחד עם שם משתמש מוכן לבדיקות. קישור לגיטהאב של הפרויקט: [link](https://github.com/raztamim/Music-Player)